চৰাইদেউঃ বাংলাদেশী খেদাৰ প্ৰতিশ্ৰুতি দিয়া বিজেপি দলে চৰকাৰ গঠন কৰাৰ পূৰ্বে দিয়া প্ৰতিশ্ৰুতি পাহৰি গৈছে৷ জাতি, মাটি, ভেটিৰ কথাকো পাহৰি গ'ল বিজেপিয়ে৷ বিজেপি নেতৃত্বাধীন কেন্দ্ৰ-ৰাজ্যৰ চৰকাৰে অসমত বাংলাদেশী সংস্থাপন কৰিবৰ বাবে ইতিমধ্যে প্ৰস্তুতি প্ৰায় সম্পূৰ্ণ কৰিছে বুলি প্ৰচাৰ হৈ থকাৰ লগে লগে পুনৰাই সৰৱ হৈছে অসমৰ ৰাইজ৷ চৰকাৰে হিন্দু বাংলাদেশীক ভাৰতীয় নাগৰিকত্ব দি অসমত সংস্থাপিত কৰাৰ অপচেষ্টাৰ বিৰুদ্ধে পুনৰ দল-সংগঠন সৰৱ হৈ উঠিছে৷ চৰাইদেউ জিলাৰ সোণাৰিত টাই আহোম যুৱ পৰিষদে সোমবাৰে উত্তাল প্ৰতিবাদ সাব্যস্ত কৰে৷ সংগঠনটোৰ চৰাইদেউ জিলা সমিতিয়ে মুখ্যমন্ত্ৰী সৰ্বানন্দ সোণোৱালৰ প্ৰতিমূৰ্তি দাহ কৰি ৰাজ্য চৰকাৰৰ বিৰুদ্ধে প্ৰতিবাদ সাব্যস্ত কৰে।
ৰাজ পথত মুখ্যমন্ত্ৰীৰ প্ৰতিকৃতি দাহ কৰিলে টাই আহোম যুৱ পৰিষদে